

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

**Служба за интерну ревизију**

**Број: XXIII-47-3/2017-227**

**Дана: 28. децембар 2017. године**

**Нови Сад**

**Годишњи план**

Службе за интерну ревизију Града Новог Сада

за 2018. годину

Нови Сад, децембар 2017. године

1. **Увод**

Годишњи план Службе за интерну ревизију корисника средстава буџета Града Новог Сада (у даљем тексту: Служба)је плански документ којим се конкретизују плански задаци интерне ревизије утврђени у стратешком плану за једну годину.

Годишњим планом ревизије се: дефинишу задаци ревизије, утврђују критичне области у системима који су предмет ревизије, утврђују рокови за спровођење ревизија и потребни ресурси, како људски тако и материјални, који су неопходни за извршавања планских задатака у наредној години.

1. **Основни параметри за израду годишњег плана**

Стратешки план Службе за интерну ревизију за период од 2018.-2022. године (у даљем тексту: Стратешки план), који је донет 13.12.2017. године, а одобрен Закључком Градоначелника Града Новог Сада дана 25.12.2017. године и годишњи план Службе за 2018. годину (у даљем тексту: Годишњи план), усклађени су и све активности субјекта ревизије укључена су у оба планска документа. Из наведеног разлога није потребно преиспитивати оцену нивоа ризика за поједине системе као ни приоритете у раду јер су у складу са актуелним стратешким планом.

У тренутку израде Годишњег плана у Служби за интерну ревизију запослени су шеф Службе, заменик шефа Службе, један овлашћени интерни ревизор, и један интерни ревизор на одређено време до повратка интерног ревизора са породиљског боловања. С обзиром да се према Међународним стандардима интерне ревизије утврђеним од стране Института интерних ревизора, интерна ревизија ради тимски, шеф Службе се обраћао Градоначелнику са молбом да се повећа број ревизора минимално за два, што би допринело да се број ревизија на годишњем нивоу удвостручи, јер би тада постојала два тима и самим тим најмање 8 ревизија годишње, али до дана доношења Годишњег плана нисмо добили сагласност.

1. **Задаци Службе у 2018.-тој години**

Планиране активности Службе за интерну ревизију у 2018.-ој години су:

1. Обука и едукација интерних ревизора у организацији Министарства финансија Републике Србије – Централне јединице за хармонизацију, с обзиром да је Међународним стандардом број 1230, утврђена обавеза континуираног професионалног усавршавања (у Великој Британији интерни ревизор који у току године нема најмање 40 сати професионалног усавршавања, наредне године не може да обавља послове интерног ревизора).
2. Четири редовне ревизије корисника средстава буџета Града Новог Сада чији је индекс средње и високо ризичан и то :
3. ЈКП „Пут“ Нови Сад,
4. Градска управа за здравство,
5. МЗ „Прва војвођанска бригада“,

 4. Завод за здравствену заштиту студената Нови Сад.

 За системе са средње и високо ризичним индексом ризика потребно је 30 до 40 дана рада за ревизорског тима.

 У разради годишњег плана Службе израдиће се оперативни планови руководиоца Службе за краће временске периоде, који ће се користити као корективни фактор остварења годишњег плана.

Детаљније одређење појединих ревизија по врсти ревизије, те алатима који ће бити коришћени и фазама саме ревизије, биће одређени кроз израду плана појединих ревизија.

**4. Рокови за спровођење ревизија**

 Током 2018.године, до краја јула, предвиђено је да сe ураде две ревизије и то:

У периоду од 08. јануара до 30. марта би се обављала ревизија од стране ревизорског тима:

 1. ЈКП „Пут“ Нови Сад.

У периоду од 02. априла до 29. јуна обављала би се ревизија такође од стране ревизорског тима:

 2. Градска управа за здравство.

 Такође би се током септембра па до краја 2018. године извршиле још две ревизије са високим индексом ризика, август је планиран за годишњи одмор ревизора, а обично у то време и запослени у субјекту ревизије користе годишњи одмор, па ће се са следећом ревизијом започети у јулу, а наставити у септембру. Рокови за спровођење ревизија су следећи:

У периоду од 02. јула до 28. септембра би се обављала ревизија од стране ревизорског тима:

 3. МЗ „Прва војвођанска бригада“.

 У периоду од 01. октобра до 21. децембра обављала би се ревизија такође од стране ревизорског тима:

 4. Завод за здравствену заштиту студената Нови Сад.

 Рокови за ревизије су планирани тако да су могућа мања одступања која не би утицала на извршење плана. Периоди у којима се преклапају ревизије појединих система су могуће из разлога што након сачињавања нацрта извештаја о ревизији, оставља се одређени рок за примедбе и усаглашавање ставова са руководством где је урађена ревизија.

**5. Стручно усавршавање**

Током 2018. године обезбедиће се сви потребни услови за стручно усавршавање интерних ревизора и то присуствовањем организованим семинарима, тако и обезбеђивањем потребне литературе.

У складу с стандардом 1230- Континуирано професионално образовање, којим се дефинише: „Интерни ревизори су дужни да унапређују своје знање, вештине и остале способности кроз континуирано професионално усавршавање“, што указује да саставни део стандарда професионалне праксе ревизије је континуирано професионално усавршавање. Институција је у обавези да интерним ревизорима обезбеди присуствовање континуираној едукацији.

Шеф Службе за интерну ревизију Града Новог Сада је утврдила и предлаже следећа подручја обуке ревизора:

|  |  |
| --- | --- |
| ПОДРУЧЈЕ ОБУКЕ РЕВИЗОРА | ПЕРИОД 01.01.2018.-31.12.2018. |
| Искуство у вршењу ревизије | Област-планирање интерне ревизије и примена Међународних стандарда интерне ревизије |
| Технике интерне ревизије | Усаглашавање, развој и примена нових техника интерне ревизије |
| Управљање ризиком-интерне контроле | Област-Модели управљања ризиком у јавном сектору |
| Комуникацијске способности | Развој ревизорске комуникације |
| Систем јавних набавки | Област-праћење реализације уговора |
| Буџетирање | Област-израда буџета организација у јавном сектору |
| Концепт управљања у државном сектору | Обука-Управљање јавним финансијама |
| Примена нових прописа | Обука-примене ЗУП-а |
| Конференције |  |

На основу горе наведеног а у скалду са Стратешким планом Службе за интерну ревизију Града Новог Сада за период 2018. до 2020. године, број XXIII-47-3/2017-213 од 13. Децембра 2017. године и одобрених средстава за Услуге образовања и усавршавања запослених у Финансијском плану Службе за интерну ревизију Града Новог Сада, шеф Службе за интерну ревизију Града Новог Сада утврдила је следећи План континуиране обуке за 2018. годину:

|  |  |  |  |
| --- | --- | --- | --- |
| Редни број | Назив обуке и организација | Датум обуке | Напомена |
| 1 | Међународна конференција интерних ревизора- Удружење интерних ревизора Србије | Мај 2018. | На Конференцији су предавачи и еминентни стучњаци из Србије и Европе |
| 2. | Обуке које спроводи Министрарство финансија – Централна јединица за хармонизацију | Континуирано у складу са позивом у 2018. години | Интерни ревизори су у обавези да присуствују бесплатним обукама које организује и спроводи ЦЈХ |
| 3. | Обуке које спроводи Државна ревизорска институција | Континуирано у складу са позивом у 2018. години | Семинари, радионице, или конференције које организује ДРИ су бесплатне |
| 4. | Обуке и семинари које организује Удружење „Интерни ревизор“ Ужице | Континуирано у складу са позивом у 2018. години | Присуство семинарима и радионицама које су битне за континуирано усавршавање интерних ревизора у јавном сектору |
| 5. | Семинари, обуке, радионице и панели које организује Удружење интерних ревизора Србије | Континуирано у складу са позивом у 2018. години | Присуство и учешће на семинарима и радионицама битним за усавршавање интерних ревизора у локалним самоуправама |
| 6. | Семинари, радионице и састанци које организује (СКГО) који се односи на примену прописа актуелних за спровођење ревизија система | У складу са позивима и потребама у 2018. години | Квалитетнији рад интерних ревизора у конкретном спровођењу ревизија система планираних у Годишњем плану за 2018. годину |
| 7. | Семинари и радионице које организују Комора овлашћених ревизора и Савез рачуновођа и ревизора Србије | У складу са позивима и потребама у 2018. години | Присуство и учешће на семинарима и радионицама за континуирано усавршавање интерних ревизора |
| 8. | Семинари и радионице које организују Савез удружења правника Србије | У складу са позивима и потребама у 2018. години | Присуство и учешће на семинарима и радионицама за континуирано усавршавање |
| 9. | Семинари и радионице које организују Европске организације врховних ревизорских институција (ЕУРОСАИ) и Европске конфедерације института интерних ревизора (ЕЦИИА)  | У складу са позивима и потребама у 2018. години | Унапређење рада Службе у погледу сагледавања међународних методологија рада интерне ревизије и могућности имплементирања у постојећи систем ради унапређења |
| 10. | Семинари и радионице које организују Привредни саветник | У складу са позивима и потребама у 2018. години | Присуство и учешће на семинарима и радионицама за континуирано усавршавање |
| 11. | Семинари и радионице које организују ИПЦ-информативни пословни центар | У складу са позивима и потребама у 2018. години | Присуство и учешће на семинарима и радионицама за континуирано усавршавање |
| 12. | Семинари и радионице које организују Publicaktiv | У складу са позивима и потребама у 2018. години | Присуство и учешће на семинарима и радионицама за континуирано усавршавање |

Континуирана обука интерних ревизора вршиће се у складу са одобреним средствима за ту намену у Финансијском плану за 2018. годину.

Посебна пажња ће бити усмерена да се обезбеде услови за учешће на обуци за интерне ревизоре у организацији Министарства финансија и Централне јединице за хармонизацију.

Интерни ревизор Кристина Лаловић је похађала Обуку и едукацију интерних ревизора у организацији Министарства финансија Републике Србије – Централне јединице за хармонизацију, а која предходи полагању испита за овлашћеног интерног ревизора у јавном сектору, коју је похађала из два дела:

* „Основе интерне ревизије“, од 01. до 09. јуна 2017. године и
* „Основи финансијског управљања и контроле“, од 27. новембра до 1. децембра

 2017. године.

Да би стекла звање овлашћеног интерног ревизора у јавном сектору, потребно је да

обави две ревизије уз менторство Министарства финансија Републике Србије – Централне јединице за хармонизацију и након тога полаже писмени део испита у Министарству финансија, а која је планирана да буде завршена до краја 2018. године.

 шеф Службе

 *Данка Грубешић*